Å - Alemannische Wikipedia

# Å

### Us der alemannische Wikipedia, der freie Dialäkt-Enzyklopedy

| Dialäkt: Seislertütsch

Å, å

De Buechstaab Å - Chlyybuechstaab å isch a Buechstaab vom latynische Alphabet. Är chùnnt ùsserdäm im Däänische, Norweegische ù im Schweedische voor.

## [ändere] Yysortierig im Alphabet

Im Schwedische stiit de Buechstaab Å nam z ù vorùm ä im Alphabet, im Däänische ù Norweegische isch er de letschta Buchstaab vom Alphabet.

Im Tütsche tuet mù 'ne ifach ùnder A yysortiere.

## [ändere] Voorchoo

### [ändere] Im Däänische

Im Däänische stiit de Buechstaab Å fer de offena, tûûfa Vokau A mit anera Tendenz zùm O (lengs nordisches A). Früüer isch Aa bzw. aa gschrûbe choo, ersch am 22. März 1948 het mù ds Å yygfüert.

### [ändere] Im Norweegische ù im Schweedische

Im Norweegische ù im Schweedische stiit de Buechstaab Å fer de Vokau o (wy lengs/chùùrzes tütsches "o")

### [ändere] Anderi Spraache

- ds Å chùnt o im Wallonische voor.
- ds Å chùnt o innera Orthografyy vom Noordfryysische voor.
- ds Å chùnt zù de Schryybig vo paarne Dyaläkt vom Tütsche wy Bayrisch pruucht.

## [ändere] Kuryooses

Z Denemark isch de aut Dygraaph Aa dùrch Å ersetzt choo, i Iigenaame ù Ortsnaame wy Åbenrå fûnt mù aber no hüüfig di auti Schryybig. As Kuryoosum isch d Stadt Århus, wo mù mit Å schrybt, wärend im Naame vo de Unyversytäät vo de Stadt de Dygraaph stiit: Aarhus Universitet.

O im Norweegische fûne sich no Räschte vo de auti Schrybwyys, wo ùs de Unyoonszytt mit Denemark stame. So hiist de norweegischa Troonfouger "Haakon" (usgschproche: "Hookun").

## [ändere] Daarstölig ùf ùm Computer

### [ändere] Unicode

Im ynternazyonaale Ziichekodierigssyschteem Unicode nimt ds groossa Å d Posyzyoon U+00C5 yy, ds chlyyna å ligt ùf U+00E5. Di glyychi Posyzyoon het es o im Ziichesatz Latin-1. Im Unicode git es zuesätzlech no as spezyöüs Ångström-Ziiche.

### [ändere] HTML

Im HTML schrybt mù ds Å fougendermaasse:

- Groossbuechstaab Å: `&Aring;`
- Chlyybuechstaab å: `&aring;`
- Ångström-Ziiche: `&angst;` (cha nid vo jedùm Browser dargschtöüt choo)

### [ändere] TeX

Im TeX schrybt mù ds Å fougendermaasse:

- Groossbuechstaab Å: `\AA`
- Chlyybuechstaab å: `\aa`

Mit LaTeX2e sy zuesätzlech o no di fougende Schrybwyyse möglech:

- Groossbuchstaab Å: `\r{A}`
- Chlyybuechstaab å: `\r{a}`

Kategori: Artikel uf Seislertütsch

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Brezhoneg
- Català
- Česky
- Dansk
- Deutsch
- English
- Esperanto
- Español
- Eesti
- Suomi
- Français
- Magyar
- Italiano
- 日本語
- 한국어
- Latina
- मराठी
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Svenska
- Walon
- 中文